CELEX: 32013D0137
Language: bg
Date: 2013-03-15 00:00:00
Title: 2013/137/ЕС: Решение за изпълнение на Комисията от 15 март 2013 година за разрешаване използването на изложени на риск говеда до края на продуктивния им живот в Испания след официално потвърждение за наличието на СЕГ (нотифицирано под номер C(2013) 1473)

19.3.2013   
            
            
               BG
            
            
               Официален вестник на Европейския съюз
            
            
               L 75/37
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 15 март 2013 година
   за разрешаване използването на изложени на риск говеда до края на продуктивния им живот в Испания след официално потвърждение за наличието на СЕГ
   (нотифицирано под номер C(2013) 1473)
   (само текстът на испански език е автентичен)
   (2013/137/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 13, параграф 1, втора алинея от него,
   като има предвид, че:
   
               (1)
            
            
               С Регламент (ЕО) № 999/2001 се определят правила за превенция, контрол и ликвидиране на трансмисивни спонгиформни енцефалопатии („ТСЕ“) при животните. В член 13, параграф 1, първа алинея от посочения регламент се предвижда прилагането на мерки за ликвидиране, когато наличието на ТСЕ е потвърдено официално. Тези мерки се състоят по-конкретно в умъртвяване и пълно унищожаване на животните и продуктите от животински произход, които са идентифицирани като изложени на риск („изложени на риск говеда“), поради епидемиологична връзка със засегнатите животни.
            
         
               (2)
            
            
               Испания е подала до Комисията искане за решение, което да позволи използването на изложени на риск говеда до края на продуктивния им живот чрез дерогация от член 13, параграф 1, първа алинея, буква в) от Регламент (ЕО) № 999/2001.
            
         
               (3)
            
            
               Представените от Испания мерки за контрол предвиждат строги ограничения на движението и проследяемост на говедата по такъв начин, че да не бъде застрашено настоящото равнище на защита на здравето на човека и на животните.
            
         
               (4)
            
            
               Следователно въз основа на благоприятна оценка на риска на Испания следва да бъде позволено да използва изложени на риск говеда до края на продуктивния им живот, ако са изпълнени някои условия.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   1.   С дерогация от член 13, параграф 1, първа алинея, буква в) от Регламент (ЕО) № 999/2001 Испания може да използва говеда, посочени във второто и третото тире от точка 1, буква а) от приложение VII към посочения регламент, до края на продуктивния им живот при условията, предвидени в параграфи 2 и 3 от настоящия член.
   2.   Испания гарантира, че говедата, посочени в параграф 1:
   
               а)
            
            
               са непрекъснато проследяеми в компютризираната база данни, предвидена в член 5 от Регламент (ЕО) № 1760/2000 на Европейския парламент и на Съвета (2);
            
         
               б)
            
            
               се преместват от стопанството им само под официален надзор и за целите на тяхното унищожаване;
            
         
               в)
            
            
               не се експедират до други държави членки, нито се изнасят за трети държави.
            
         3.   Испания извършва редовни проверки, за да се увери в правилното изпълнение на настоящото решение.
   Член 2
   Адресат на настоящото решение е Кралство Испания.
   
      Съставено в Брюксел на 15 март 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 147, 31.5.2001 г., стр. 1.
   
      (2)  ОВ L 204, 11.8.2000 г., стр. 1.